EkBass/fiwiki-20250220-pages-articles huggingface dataset:
Morbid Reich

Morbid Reich on Vaderin kolmas demo, joka on julkaistu vuonna 1990. Demoa myytiin yli 10 000 kappaletta, mikä tekee siitä yhden menestyneimmistä demolevyistä. ==Kappaleet== # # # # # # ==Kokoonpano== * Peter – laulu, kitara * Jackie – bassokitara * Docent – rummut ==Aiheesta muualla== * * Luokka:Vuoden 1990 albumit Luokka:Vaderin albumit
2-metyylinaftaleeni

2-metyylinaftaleeni (C11H10) on polysyklinen aromaattinen hiilivety eli ns. PAH-yhdiste. Se on normaaliolosuhteissa olomuodoltaan kiteinen ja palava aine. 2-metyylinaftaleenin moolimassa on 142,2 g/mol, sulamispiste 34,6 °C, kiehumispiste 241 °C, tiheys 1,0058 g/cm3, leimahduspiste 97 °C, itsesyttymislämpötila 488 °C ja CAS-numero 91-57-6. 2-metyylinaftaleenin liukoisuus veteen 25 °C:n lämpötilassa on 24,6 mg/l. Aineesta käytetään myös nimeä beta-metyylinaftaleeni. ==Valmistus ja käyttö== 2-metyylinaftaleenia erotetaan kivihiilitervasta tislaamalla. Yhdistettä voidaan tuottaa myös isomeroimalla 1-metyylinaftaleenia. Yhdistettä käytetään liuottimena, sekä värien ja lääkeaineiden synteesissä. Tärkeimpiä 2-metyylinaftaleenista valmistettavia yhdisteitä ovat menadioni eli K3-vitamiini ja muut K-vitamiinit.Robert T. Mason: Naphthalene, Kirk-Othmer Encyclopedia of Chemical Technology, John Wiley & Sons, New York, 2002. Viitattu 20.04.2013Gerd Collin, Hartmut Höke & Helmut Greim: Naphthalene and Hydronaphthalenes, Ullmann's Encyclopedia of Industrial Chemistry, John Wiley & Sons, New York, 2003. Viitattu 20.04.2013 == Katso myös == *1-metyylinaftaleeni == Lähteet == * *U.S. Environmental Protection Agency: Toxicological review of 2-methylnaphthalene (CAS No. 91-57-6) (pdf) *PubChem: 2-methylnaphthalene *Kyoto Encyclopedia of Genes and Genomes (KEGG): 2-Methylnaphthalene *ChemBlink: 2-Methylnaphthalene ===Viitteet=== Luokka:Aromaattiset hiilivedyt
Conceição Geremias

Conceição Aparecida Geremias (s. 23. heinäkuuta 1956 Campinas) on brasilialainen entinen yleisurheilija, joka kilpaili moniotteluissa, pikajuoksussa, pituushypyssä, 400 metrin aitajuoksussa, korkeushypyssä, kolmiloikassa ja seiväshypyssä. Hän voitti kultaa seitsenottelusta Caracasissa vuonna 1983 järjestetyissä Pan-Amerikan kisoissa. Geremias voitti Etelä- Amerikan-mestaruuskilpailuista peräti 21 henkilökohtaista mitalia yhdeksässä eri lajissa. Lisäksi hän voitti kisoissa viisi mitalia maansa viestijoukkueen jäsenenä. Geremias osallistui olympialaisiin vuosina 1980-1988, mutta ei voittanut mitaleita. Hänen parhaaksi olympiasijoituksekseen jäi 14. tila vuoden 1980 Moskovan kisojen viisiottelusta. == Ennätykset == * Seitsenottelu: 6017 (1983) * Pituushyppy: 649 cm (1984) == Lähteet == Luokka:Brasilialaiset yleisurheilun moniottelijat Luokka:Brasilialaiset pituushyppääjät Luokka:Brasilialaiset pikajuoksijat Luokka:Brasilialaiset 400 metrin aitajuoksijat Luokka:Brasilialaiset korkeushyppääjät Luokka:Brasilialaiset kolmiloikkaajat Luokka:Brasilialaiset seiväshyppääjät Luokka:Vuonna 1956 syntyneet Luokka:Elävät henkilöt
Gaumont British Picture Corporation

Gaumont British Picture Corporation oli brittiläinen elokuvien tuotanto- ja levitysyhtiö, joka toimi 1914-1946. Se oli aluksi ranskalaisen Gaumont- tuotantoyhtiön tytäryhtiö, mutta vuodesta 1922 alkaen se oli itsenäinen yhtiö. 1920-luvulla Gaumont British oli yksi Britannian suurimmista elokuvateatterien omistajista. 1927 Gainsborough Pictures -yhtiöstä tuli Gaumont Britishin tytäryhtiö. Tehtävänjako yhtiöiden välillä oli selkeä: Gaumont British tuotti laatuelokuvia ja Gainsborough B-elokuvia. Gaumont British tuotti 1933-1938 seitsemän Alfred Hitchcockin elokuvaa (muun muassa 39 askelta ja Nainen katoaa). J. Arthur Rank osti Gaumont-Britishin osakkeet 1941 mutta sai yhtiön täydellisesti hallintaansa vasta 1944. Sen jälkeen Gaumont British sulautui vähitellen Rank Organisationiin. Viimeinen elokuva Gaumont Britishin nimellä tuotettiin 1946. == Lähteet == == Aiheesta muualla == * * Luokka:Brittiläiset elokuvayhtiöt
Kuusamon lukio

Kuusamon lukio on Kuusamossa toimiva lukio. Siellä opiskelee noin 240 lukiolaista. Lukion rehtorina toimii Tomi Meriläinen. Kuusamon lukio sijaitsee lähellä Rukan laskettelukeskusta. Kuusamon lukion yhteydessä toimivassa Rukan alppikoulussa opiskelee noin 35 oppilasta; alppikoulun tavoitteena on yhdistää kouluopetus alppi- ja freestylehiihdon sekä lumilautaulun valmennukseen. == Historia == Kuusamon lukio perustettiin vuonna 1956. Koulurakennuksen ensimmäinen vaihe valmistui vuonna 1959 ja lisärakennus vuonna 1961. Nykyinen koulurakennus rakennettiin vuonna 2000. Rukan alppikoulu on toiminut syksystä 1995 lähtien. ==Tunnettuja oppilaita== *Kalle Palander, alppihiihtäjä *Tommi Kinnunen, kirjailija *Anssi Koivuranta, yhdistetyn urheilija *Marcus Sandell, alppihiihtäjä *Andreas Romar, alppihiihtäjä *Kristiina Rove, alppihiihtäjä *Reetta Räty, toimittaja ==Lähteet== Luokka:Suomen lukiot Lukio
Wallowa (joki)

Wallowajoki on 89 kilometriä pitkä joki, joka virtaa läpi samannimisen laakson Oregonin koillisissa osissa Yhdysvalloissa. Wallowalaakso on toiminut monien lännenelokuvien kuvauspaikkana jyhkeiden maisemiensa takia. Se on myös ollut intiaanihistoriasta kuuluisaksi tulleen nez-perce-päällikön Josephin ja hänen kansansa kotipaikka vuoteen 1877, jolloin hallitus pakotti heidät siirtymään pois valkoisen asutuksen alta.. ==Lähteet== == Aiheesta muualla == Luokka:Oregonin joet Luokka:Columbiajoen vesistö
Lorenzo di Bonaventura

Lorenzo di Bonaventura (s. 1957) on yhdysvaltalainen elokuvatuottaja, joka tunnetaan muun muassa Hasbron lelusarjaan pohjautuvista elokuvista Transformers ja G.I. Joe: The Rise of Cobra. Hän työskenteli 1990-luvulla Warner Bros. elokuvatuotannon johtokunnassa ja on toiminut elokuvien tuottajana vuodesta 2005 lähtien. ==Aiheesta muualla== * Luokka:Yhdysvaltalaiset elokuvatuottajat Luokka:Vuonna 1957 syntyneet Luokka:Elävät henkilöt
The Resurrection

The Resurrection on rap-yhtye Geto Boysin kuudes studioalbumi, joka julkaistiin vuonna 1996. Tällä levyllä yhtye oli palannut alkuperäiseen kokoonpanoon, jossa olivat Bushwick Bill, Scarface ja Willie D. Big Mike oli jättänyt yhtyeen vuotta aikaisemmin, kun Willie D palasi takaisin. Albumista on myös ilmestynyt Screwed & Chopped versio. # Kappale Vieraileva(t) artisti(t) Aika 1\. " Ghetto Prisoner" 1:25 2\. "Still" 4:00 3\. " The World is a Ghetto " Flaj 4:25 4\. " Open Minded " DMG 4:10 5\. " Killer For Scratch" 0:36 6\. " Hold it Down" Facemob 5:27 7\. "Blind Leading the Blind" Menace Clan 5:04 8\. " First Light of the Day " 5:07 9\. " Time Taker" 5:12 10\. "Geto Boys and Girls" 5:59 11\. "Geto Fantasy" 4:30 12\. "I Just Wanna Die" 4:00 13\. "Niggas And Flies" 3:09 14\. "A Visit With Larry Hoover" 1:25 15\. "Point of No Return" 3:06 ==Sijoitukset== Lista (1990) Sijoitus Billboard 200 6. Top R&B;/Hip Hop Albums 1. == Singlet == Singlen nimi Listasijoitukset " The World Is a Ghetto " Billboard Hot 100 Chart: 82. U.S. Hot R&B;/Hip-Hop Singles & Tracks Chart: 37. Hot Rap Singles: 12. Luokka:Geto Boysin albumit Luokka:Vuoden 1996 albumit
Edith Noeding

Edith Renate Anita Noeding Koltermann (s. 3. marraskuuta 1954 Lobitos) on perulainen entinen yleisurheilija, joka kilpaili pika-aitajuoksussa, korkeushypyssä, pituushypyssä ja viisiottelussa. Hän voitti kultaa 100 metrin aitajuoksusta Méxicossa 1975 järjestetyissä Pan-Amerikan kisoissa. Noeding voitti Etelä-Amerikan-mestaruuskilpailuista seitsemän mitalia, joista kolme oli kultaisia, kaksi hopeisia ja kaksi pronssisia. Hän osallistui olympialaisiin vuosina 1972 ja 1976, mutta ei voittanut kisoissa yhtäkään mitalia. Noedingin parhaaksi olympiasijoitukseksi jäi viisiottelun 24. sija Münchenin olympialaisissa 1972. == Lähteet == Luokka:Perulaiset pika- aitajuoksijat Luokka:Perulaiset yleisurheilun moniottelijat Luokka:Perulaiset korkeushyppääjät Luokka:Perulaiset pituushyppääjät Luokka:Vuonna 1954 syntyneet Luokka:Elävät henkilöt
Turun Naisvoimistelijat

Turun Naisvoimistelijat (TNV) on turkulainen vuonna 1906 perustettu voimisteluseura. Seura on Suomen viidenneksi suurin voimisteluseura, käsittäen noin 1 900 jäsentä. Turun Naisvoimistelijat on Suomen Voimisteluliiton Svolin jäsen. == Sijainti == Turun Naisvoimistelijoiden liikunta- ja toimistotila Energym sijaitsee Turussa Vähäheikkilän asuinalueella. Energymissä on kolme voimistelusalia: Energialähde, Satumaa ja Joutsenlampi. Energymin lisäksi TNV järjestää liikuntaa liikuntahalleissa ja kouluissa ympäri Turkua. == Kilpailutoiminta == Turun Naisvoimistelijoilla on kilpailutoimintaa joukkuevoimistelussa, rytmisessä voimistelussa ja tanssissa. Valmennusryhmät ovat edustaneet seuraa paikallisissa, alueellisissa ja valtakunnallisissa kisoissa niin Suomessa kuin ulkomaillakin. == Kilta == Turun Naisvoimistelijoiden Uskollisuuden kilta on perustettu 3.11.1951 ja se on järjestyksessä Suomessa kilta numero 5. Killan tarkoituksena on jäsenten välisen ystävyyden säilyttäminen ja jäsenten kokonaisvaltaisen vireyden ylläpitäminen. Killan toimintamuotoja ovat mm. erilaiset liikuntaharjoitukset, retket, vapaamuotoiset tapaamiset ja kokoukset. Killan jäseneksi voidaan kutsua vähintään viisi vuotta Svolilaisessa seurassa toiminut henkilö. Uskollisuuden Killan perustajajäseniä oli 62 ja tällä hetkellä kiltaan kuuluu 96 jäsentä. == Lähteet == == Aiheesta muualla == *Seuran kotisivut *Uskollisuuden killan kotisivut *Suomen Voimisteluliiton kotisivut Luokka:Suomalaiset voimisteluseurat Luokka:Turkulaiset urheiluseurat Luokka:Joukkuevoimistelu
S1 (panssariauto)

S1 Scout Car on Yhdysvaltain armeijan toisessa maailmansodassa käyttämä Australiassa valmistettu panssariauto. Ford Motor Company valmisti ajoneuvoa vuonna 1942 yhteensä 40 kappaletta. ==Historia== Vuonna 1942 Australiassa toimiva Yhdysvaltain ilmavoimien yksikkö ilmoitti tarvitsevansa lentokenttien puolustamiseen kevyen panssariauton. Ajoneuvon valmistajaksi valittiin Fordin Australian yksikkö ja suunnittelutyön lopputuloksena syntyi Scout Car S1 (American) -panssariauto. Ajoneuvon rakenne perustui Ford F15 auton alustaan ja siinä oli viisihenkinen miehistö. Ajoneuvon runko oli samankaltainen kuin M3 panssariautossa ja se oli aseistettu yhdellä raskaalla ja kahdella kevyemmällä konekiväärillä. Luokka:Toisen maailmansodan panssariautot Luokka:Yhdysvaltain asevoimien kalusto
Marcin Gołębiewski

Marcin Gołębiewski on puolalainen rumpali ja säveltäjä, joka toimii brutaalin death metal -yhtye Yatteringin rumpalina. Hänet tunnetaan myös yhteistyöstään Vaderin kanssa. == Diskografia == Yattering * * * * * * * * == Aiheesta muualla == * Luokka:Puolalaiset metallimusiikin rumpalit Luokka:Syntymävuosi puuttuu Luokka:Elävät henkilöt
Cover Girl

Cover Girl on Action Force -universumissa esiintyvä sankari. Hasbron luoma hahmo esiintyi ensimmäisen kerran vuonna 1983 A Real American Hero -lelusarjassa. ==Hahmon tausta== Cover Girl aloitti uransa punapäisenä mallina kotikaupunginsa lähettyvillä Chicagossa, josta hän pääsi työskentelemään New Yorkiin. Cover Girlia ei kuitenkaan enää kiinnostanut mallin työt ja hän päätti hakea elämälleen uutta suuntaa liittymällä armeijaan. Cover Girl liittyi Armor kouluun Fort Knoxissa ja kävi samalla muita teknillisiä kouluja. Hän erikoistui tuona aikana panssarintorjunta-aseisiin. Muutama vuosi myöhemmin Corver Girl värvättiin G.I. Joen erikoisyksikköön Wolverina ohjuspanssarivaunun kuljettajaksi. ==Televisiosarjat== ===A Real American Hero=== Libby Aubrey ääninäytteli Cover Girliä vuonna 1983 animaatiosarjassa G.I. Joe: A Real American Hero. Hahmolla oli lähinnä taustarooli sarjan aikana, mutta löysi aina ensimmäisten joukossa kadonneet G.I. Joen sotilaat. Hän muun muassa löysi yhdessä Docin kanssa Cobran temppelistä onnistuneesti karanneen Duken, joka oli uupunut pakomatkan myötä.G.I. Joe: A Real American Heron jakso Slaves of the Cobra Master (1983) Viitattu 25.8.2010 Sittemmin Cover Girl huomasi Snake Eyesin paluun; tämän oli oletettu kuolleen pohjoisnavalle myrkytyksen johdosta. ===G.I. Joe: Resolute=== Grey DeLisle ääninäytteli Cover Girliä vuonna 2009 animaatiosarjassa G.I. Joe: Resolute. Cobra Commanderin tapettua laseraseella miljoonia ihmisiä Moskovassa, Duke käskee Joen joukkoja Flagg tukikohdassa työskentelemään tukihenkilöstön kanssa selvittämään mistä Cobra Commander sai ammuttua säteen. Cover Girl työskenteli tietokoneteknikkojen kanssa.G.I. Joe: Resoluten jakso 3 Viitattu 26.8.2010 Sarjan päätösjaksossa Cobran joukot ottivat käyttöön Micronesiassa sijainneen tuhoaseen, jolla he ampuivat G.I. Joe joukon Flagg tukikohtaa. Flint teki hätäilmoituksen ja Cover Girl ohjasi käytävällä juoksevat tukihenkilöstön pois aluksesta helikoptereihin. ==Elokuvat== ===G.I. Joe: The Rise of Cobra=== Karolína Kurková esitti Cover Girliä vuoden 2009 elokuvassa G.I. Joe: The Rise of Cobra. Cover Girl esiintyi elokuvassa poikkeuksellisesti blondina ja oli Kenraali Hawkin adjutantti. Zartan tappoi hänet G.I. Joen päämajassa Kuilussa kenraali Hawkin edessä, joka oli juuri esittelemässä raporttia. == Hahmoa näytelleet == Vuodet Näyttelijät Sarjat Elokuvat 1983 Libby Aubrey G.I. Joe: A Real American Hero 2009 Grey DeLisle G.I. Joe: Resolute 2009 Karolína Kurková G.I. Joe: The Rise of Cobra ==Lähteet== Luokka:Action Force -hahmot Luokka:Kuvitteelliset aliupseerit Luokka:Kuvitteelliset mallit
Your Betrayal

Your Betrayal on brittiläisen metalcore-yhtyeen Bullet for My Valentinen kappale, joka on albumilta Fever (2010). Yhtye aloittaa yleensä keikkansa sillä. Provinssirockissa Seinäjoella Bullet for My Valentine lopetti setin Your Betrayal -kappaleeseen. Luokka:Vuoden 2010 kappaleet Luokka:Yhdysvaltalaiset heavy metal -kappaleet
Nike Total 90

Nike Total 90 (T90) on jalkapallotarvikebrändi, johon kuuluu muun muassa jalkapallokenkiä, -palloja, -housuja, -suojia ja paitoja. Muita Niken jalkapallobrändejä ovat Mercurial, Tiempo ja CTR360. T90-jalkapallokenkiä käyttävät muun muassa Wayne Rooney, Wesley Sneijder, Gianluca Zambrotta, Fernando Torres, Maicon, Vincent Kompany sekä Gonzalo Higuain. ==Katso myös== * Nike Mercurial Vapor -jalkapallokenkä ==Lähteet== Luokka:Jalkapallovarusteet
Saab 36

Saab 36 eli Projekti 1300 oli ruotsalainen ylisoonisen pommikoneen suunnitelma, jonka Saab toteutti 1950-luvulla. Lentokonetta suunniteltiin 800 kg painavaa ydinasetta varten. Kun ydinaseohjelma päättyi 1960-luvulla, koneen kehitys päättyi. Yhtään prototyyppiä ei ohjelmassa valmistettu. ==Lähteet== * Berns, Lennart A36 - SAABs atombombare avslöjad, Flygrevyn issue #4, April 1991 36 Luokka:Toteutumattomat lentokonesuunnitelmat Luokka:Toteutumattomat sotilaskalustot
Estádio Municipal de Braga

Estádio Municipal de Braga on jalkapallostadion, joka sijaitsee Bragan kaupungissa Portugalissa. Stadion on avattu vuonna 2003 ja sen kapasiteetti on 30 154\. Sporting Clube de Braga pelaa sillä kotiottelunsa ja myöhemmin se on toiminut muun muassa vuoden 2004 EM-kilpailuissa yhtenä pelipaikkana. Sen on suunnitellut portugalilaisarkkitehti Eduardo Souto de Moura. Heinäkuussa 2007 Sporting Braga solmi kolmivuotisen sponsorisopimuksen ranskalaisen vakuutusyhtiö AXA:n kanssa, jonka jälkeen stadion sai uuden nimen Estádio AXA. Stadionin omistaja ilmoitti kuitenkin, että sen virallista nimeä ei vaihdeta ja uusi nimi on voimassa vain sponsorisopimuksen keston ajan. Stadion on rakennettu vuoren päälle. Katsomonosia on vain kaksi, kummillakin sivuilla. Suurien louhimistöiden vuoksi stadion oli kallein (83,1 milj. euroa) vuoden 2004 EM-kilpailuihin rakennetuista uusista kilpailupaikoista. ==Lähteet== == Aiheesta muualla == * Stadionin esittely Stadium Guide -sivustolla * Kuvia stadionista World Stadiums -sivustolla Luokka:Portugalin jalkapallostadionit Luokka:Braga
Héctor Thomas

Héctor Thomas Martínez (10. lokakuuta 1938 El Callao - 23\. joulukuuta 2008 Caracas) oli venezuelalainen yleisurheilija, joka kilpaili moniotteluissa, keihäänheitossa, pituushypyssä, pikajuoksussa ja kuulantyönnössä. Hän voitti Pan-Amerikan kisoissa kaksi mitalia, joista molemmat kymmenottelusta. Thomas voitti Etelä-Amerikan-mestaruuskilpailussa yhteensä yhdeksän mitalia, joista kuusi oli kultaisia, kaksi hopeisia ja yksi pronssinen. Lisäksi hän voitti viisiottelun Keski-Amerikan ja Karibian kisoissa 1962 ja kymmenottelun Ibero- Amerikan kisoissa vuosina 1960 ja 1962. Thomas osallistui olympialaisiin kahdesti, vuosina 1960 ja 1964. Hän oli vuoden 1960 Rooman kisojen kymmenottelussa 20., mutta joutui keskeyttämään Tokion olympialaisissa 1964. Thomas kuoli syöpään 70-vuotiaana joulukuussa 2008. Hänet valittiin Venezuelan urheilun kunniagalleriaan vuonna 1998. == Ennätykset == * Kymmenottelu: 7221 (1967) == Lähteet == Luokka:Venezuelalaiset yleisurheilun moniottelijat Luokka:Venezuelalaiset pituushyppääjät Luokka:Venezuelalaiset keihäänheittäjät Luokka:Venezuelalaiset pikajuoksijat Luokka:Venezuelalaiset kuulantyöntäjät Luokka:Vuonna 1938 syntyneet Luokka:Vuonna 2008 kuolleet
Uthman

Uthman, myös muodossa Othman, () on arabialainen miehen nimi. == Tunnettuja Uthmaneja == *Uthman ibn Affan, muslimien kolmas kalifi. *Uthman Abu Qahafa, Abu Bakrin isä. *Uthman ibn Ali, Ali ibn Abi Talibin yksi lapsista ja yksi Karbalan taistelun uhreista. *Uthman I, Marinidien dynastian kalifi. *Al-Aziz Uthman, Aijubidien dynastian sulttaani. *Uthman ibn Ali (husainidit), Husainidien dynastian johtaja. == Sukunimi == *Mazlan Othman, malesialainen tähtitieteilijä *Henrik Othman, suomalainen toimittaja *Qader Yousf Othman, qatarilainen juoksija *Dhouha Ben Othman, tunsialainen karateka *Benga (artisti), oikealta nimeltään Beni Uthman, brittiläinen tuottaja Luokka:Etunimet
Miina Manninen

Miina Manninen (s. 1984 Mikkeli) on suomalainen meteorologi. Hän on toiminut Forecan säätieteilijänä MTV3:lla vuodesta 2010. == Lähteet == Luokka:Suomalaiset meteorologit Luokka:Vuonna 1984 syntyneet Luokka:Elävät henkilöt
Cairo

Cairo tarkoittaa seuraavia: * Kairo, kaupunki Egyptissä * Cairo, kaupunki Georgiassa, Yhdysvalloissa * Cairo, kaupunki Illinois’ssa, Yhdysvalloissa * Cairo, ohjelmisto kaksiulotteisen vektorigrafiikan esittämiseen * HMS Cairo, Britannian kuninkaallisen laivaston kevyt risteilijä * USS Cairo, Yhdysvaltain laivaston City-luokan tykkivene. ==Katso myös== * Kairo, täsmennyssivu
Like Mike (soundtrack)

Like Mike on 2. heinäkuuta 2002 julkaistu soundtrack samannimiselle elokuvalle. Soundtrackin julkaisivat So So Def Recordings Sony Music Soundtrax. == Kappaleluettelo == #"Basketball"- 3:19 (Lil' Bow Wow ft. Jermaine Dupri, Fabolous & Fundisha) #"NBA 2K2"- 2:09 (R.O.C.) #"I Remember"- 4:21 (TQ ft. Jagged Edge) #"Take Ya Home"- 3:59 (Lil' Bow Wow) #"Put Me On"- 3:39 (Mario) #"Playin' the Game"- 4:32 (Lil' Bow Wow) #"Dance With You"- 3:00 (Solange featuring B2K) #"Can I Holla"- 3:28 (Young Steff ft. Lil' Bow Wow) #"Rule"- 3:56 (Nas & Amerie) #"Hoop It Up"- 3:19 (TCP) Luokka:Vuoden 2002 soundtrackit Luokka:Yhdysvaltalaiset albumit
Caledon

Caledon tarkoittaa seuraavia * Caledon, kaupunki Kanadassa * Caledon, kaupunki Etelä-Afrikassa ;Britannian kuninkaallinen laivasto *HMS Caledon (1808) 16-tykkinen sluuppi *HMS Caledon (D53) Caledon-luokan risteilijä
Järvenpään vaakuna

Järvenpään vaakuna on Järvenpään kaupungin tunnus. Vaakunan aihe viittaa Tuusulanjärven taiteilijayhteisöön, joka sijaitsee myös Tuusulasta sittemmin erotetun Järvenpään kauppalan alueella, ja erityisesti Jean Sibeliukseen, joka oli vielä elossa vaakunan vahvistamisvuonna 1956. Lyyra kuvaa myös paikkakunnan merkitystä koulukeskuksena. Vaakunan selitys on ”sinisessä kentässä hopeinen siivekäs lyyra”. Vaakunan on suunnitellut Olof Eriksson, ja Järvenpään kauppalanvaltuusto hyväksyi sen kokouksessaan 25. marraskuuta 1955. Sisäasiainministeriö vahvisti vaakunan käyttöön 10. helmikuuta 1956. == Lähteet == * * Järvenpää Vaakuna
Soldier (albumi)

Soldier on Iggy Popin albumi vuodelta 1980. Albumi äänitettiin Rockfield Studiolla Walesissa. Iggy Popin mukaan äänitykset olivat hyvin vaikeat ja riitaisat. Studiossa käytettiin runsaasti päihteitä mikä vaikeutti levyn tekoa entisestään. The Stoogesin entinen kitaristi James Williamson palkattiin alun perin tuottamaan albumia, mutta Williamson, Bowie sekä Iggy Pop ajautuivat riitoihin studiossa. Riidat johtivat lopulta siihen, että James Williamson irtisanoi itsensä kesken sessioiden. Williamsonin lähdettyä kotiin levy tehtiin loppuun äänittäjä Pat Moranin tuottamana. Kitaristi Steve New puolestaan ajautui äänitysten aikana tappeluun David Bowien kanssa, minkä vuoksi Iggy Pop erotti kitaristin yhtyeestä. Albumilla soittaa bassoa Sex Pistols -yhtyeen basisti Glen Matlock, joka osallistui myös kappaleiden säveltämiseen. Lisäksi David Bowie ja Simple Minds lauloivat taustoja Bowien säveltämässä ”Play it Safe” -kappaleessa. Levyllä laulaa taustoja myös Patti Palladin, joka tunnetaan parhaiten yhteistyöstään Johnny Thundersin kanssa. == Tietoa kappaleista == Iggy Pop oli kirjoittanut ”Dog Food" kappaleen aikoinaan Stooges yhtyeelle, mutta hän levytti sen vasta nyt Soldier albumille. Kappaleessa ”I'm a Conservative” Iggy pilkkaa amerikkalaisia konservatiivejä. Kappaleista ”Loco Mosquito”, ”Dog Food” ja ”Knocking 'Em Down in the City” julkaistiin musiikkivideot. == Kappalelista == Kaikki kappaleet kirjoittanut Iggy Pop, ellei toisin mainita. # "Loco Mosquito" - 3:13 # "Ambition" (Glen Matlock) - 3:25 # "Take Care of Me" (Pop, Matlock) - 3:25 # "Get Up & Get Out" - 2:43 # "Play it Safe" (David Bowie, Pop) - 3:05 # "I'm a Conservative" - 3:55 # "Dog Food" - 1:48 # "I Need More" (Pop, Matlock) - 4:02 # "Knocking 'Em Down In the City" - 3:20 # "Mr Dynamite" (Pop, Matlock) - 4:17 # "I Snub You" (Pop, Barry Andrews) - 3:07 == Muusikot: == * Iggy Pop – Laulu * Glen Matlock – Basso * Ivan Kral – Koskettimet, Kitara * Klaus Krüger – Rummut * Steve New – Kitara * Barry Andrews – Koskettimet * Simple Minds – Laulu kappaleessa "Play It Safe" * David Bowie – Laulu kappaleessa "Play It Safe" * Patti Palladin – Laulu kappaleessa "Play It Safe" == Lähteet == Luokka:Vuoden 1980 albumit Luokka:Iggy Popin albumit
Strange Music

Strange Music on yhdysvaltalainen hip hopiin erikoistunut levy-yhtiö. Levy- yhtiön artistien musiikki keskittyi alun perin lähinnä Tech N9nen luomaan tyyliin, jossa perinteisiä Midwest hip hopin aineksia kuten nopeaa chopper- räppäystä sekoitettiin horrorcoren, rockin ja elektronisen hip hopin elementteihin. Viime vuosina Strange Music on kuitenkin laajentanut genrekattaustaan ja yhtiön talliin on otettu mm. R&B-artisti; Mackenzie Nicole, popyhtye AboveWaves ja laulaja Darrein Safron. Strange Musicin artisteilla on kehittynyt myös omanlainen tyylinsä horrorcoren suhteen. Useimmista genren artisteista poiketen he eivät pääasiallisesti räppää väkivallasta tai murhista vaan käsittelevät usein yliluonnollisen ja mustaa magiaa sivuavan tematiikan ympärillä mm. hulluksi tulemista, pahuutta ja elämän kriisejä. Linjasta poikkesi kuitenkin yhtiön entinen artisti Brotha Lynch Hung, joka säilytti jo 90-luvulla syntyneen eksplisiittisen sanoitustyylinsä, jossa hän hyppäsi usein kappaleissaan itse sarjamurhaajan rooliin ja räppäsi yksityiskohtaisesti esimerkiksi kannibalismista ja itsemurhasta. == Nykyiset artistit == * Tech N9ne * ¡MAYDAY! * Krizz Kaliko * Kutt Calhoun * Big Scoob * Rittz * K.A.B.O.S.H. * 816 Boyz * Jay Rock * Prozak * Stevie Stone * Darrein Safron * AboveWaves * Mackenzie Nicole == Entiset artistit == * Grave Plott (Killa C & Liquid Assassin) * Project Deadman (Prozak & Mike E. Clark) * Skatterman & Snug Brim * Cognito * Rittz * Brotha Lynch Hung * Young Bleed Luokka:Yhdysvaltalaiset levy-yhtiöt
Kentauri (täsmennyssivu)

Kentauri voi viitata seuraaviin: * kentaurit, olentoja kreikkalaisessa mytologiassa * Kentauri, tähdistö * Kentaurit, Jupiterin ja Neptunuksen välillä kiertäviä pikkuplaneettoja joista osa luokitellaan myös komeetoiksi
747 Winchester

747 Winchester on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi J. H. Metcalf vuonna 1913. Pikkuplaneetta sai nimensä löytöpaikkansa, Yhdysvaltojen Massachusettsin osavaltiossa sijaitsevan Winchesterin kaupungin mukaan. Ennen nimäämistään asteroidi tunnettiin tunnuksella 1913 QZ. Winchester on kooltaan melko suuri, sillä sen läpimitta on noin 172 kilometriä. Akselinsa ympäri pikkuplaneetta pyörähtää noin 9,40 tunnissa. Winchesterin radan inklinaatio eli kaltevuus on melko suuri. Se on noin 18,17 astetta. Kuitenkin esimerkiksi yhden suurimmista päävyöhykkeen asteroideista nimeltä Pallas inklinaatio on huomattavasti suurempi kuin Winchesterin. Se on jopa 34,84 astetta. ==Lähteet== *JPL Small-Body Database Browser: 747 Winchester (1913 QZ) * *JPL Small-Body Database Browser: 2 Pallas *Discovery Circumstances: Numbered Minor Planets (1)-(5000): Minor Planet Center *Numbered minor planets Luokka:Päävyöhykkeen asteroidit
Turun lentokerho

Turun lentokerho ry on Turun lentoasemalla ja Oripään lentokentällä toimiva purje- ja moottorilentokerho. Yhdistys on perustettu vuonna 1948, joskin toiminta juontaa juurensa vuonna 1931 perustettuun Varsinais-Suomen Ilmapuolustusyhdistykseen, joka toimi Artukaisten lentokentältä. Kerholla on 3 moottorikonetta, 3 moottoripurjekonetta ja 5 purjekonetta. Lentotoiminnan lisäksi kerho harjoittaa teoria- ja lentokoulutusta sekä palolento- ja SAR- toimintaa. Yhdistys on Suomen Ilmailuliiton jäsen. Vuonna 1989 Turun lentokerholle myönnettiin Kar-Airin kiertopalkinto tuloksellisesta moottorilentotoiminnasta.KAR-AIRin kiertopalkinto, Suomen Ilmailuliitto. Viitattu 14.1.2017. ==Lentokalusto== Moottorikoneet *Diamond DA-40 TDI (OH- DMD), nelipaikkainen vuosimallin 2006 hyvinvarusteltu matkakone *Diamond DV-20 (OH-KTA), kaksipaikkainen koulukone *PIK-15 Hinu (OH-YHS), vuosimallin 2012 hinauskone purjelentotoimintaan *Klemm 25 VIII (OH-ILI), Suomen vanhin lentokuntoinen ilma-alus Moottoripurjekoneet *2 kpl Fournier RF5 "Tuulia" (OH-383 ja OH-392), kaksipaikkainen *Fournier RF4D (OH-367X), yksipaikkainen versio, peruskorjauksessa Purjekoneet *ASW 28-18/15 (OH-1028), yksipaikkainen matka- ja kilpakone, myös 15m-luokkaan *DG-1000S (OH-1024), kaksipaikkainen matka-, taito- ja koulukone, 18/20m siivet *Duo Discus (OH-1005), kaksipaikkainen matka- ja kilpakone 20m-luokkaan *LS 4 (OH-971), yksipaikkainen matka- ja harjoituskone *G102 Astir CS (OH-591), yksipaikkainen harjoituskone ==Lähteet== ==Aiheesta muualla== * Turun lentokerhon kotisivut Luokka:Suomalaiset ilmailukerhot Lentokerho
Ave verum corpus

Ave verum corpus on 1300-luvulta oleva ehtoollisvirsi, joka on yhdistetty vuonna 1362 kuolleeseen paavi Innocentius VI:een.Thesaurus Precum Latinarum Tunnetuimman musiikin sanoihin on säveltänyt Wolfgang Amadeus Mozart (motetti Ave verum corpus).CatholicCulture.org == Teksti == :Ave verum corpus, natum ::de Maria Virgine, :vere passum, immolatum ::in cruce pro homine, :cuius latus perforatum ::fluxit aqua et sanguine: :esto nobis praegustatum ::in mortis examine. :O Iesu dulcis, O Iesu pie, O Iesu, fili Mariae. ::Miserere mei. Amen. == Lähteet == Luokka:Kirkkomusiikki
Peter-Michael Kolbe

Peter-Michael Kolbe (2. elokuuta 1953 Hampuri – 8. joulukuuta 2023 Lyypekki) oli saksalainen soutaja, joka saavutti yksikkösoudussa viisi maailmanmestaruutta ja kolme olympiahopeaa 1970–1980-luvuilla. Kolbea on kutsuttu kaikkien aikojen parhaaksi soutajaksi, joka ei ole voittanut olympiakultaa. Montrealissa 1976 ja Los Angelesissa 1984 hän hävisi Pertti Karppiselle ja Soulissa 1988 Thomas Langelle. Moskovan olympialaisiin 1980 hän ei voinut osallistua Saksan liittotasavallan boikotoidessa kilpailuja. Kolbe voitti yksikön maailmanmestaruuden Nottinghamissa 1975, Hamiltonissa 1978, Münchenissä 1981, Duisburgissa 1983 ja Nottinghamissa 1986. Lisäksi hän sai hopeaa Bledissä 1979 ja Kööpenhaminassa 1987 sekä pronssia Hazewinkelissä 1985. Hän voitti myös Euroopan-mestaruuden Moskovassa 1973. == Lähteet == Luokka:Saksalaiset soutajat Luokka:Saksalaiset olympiamitalistit Luokka:Vuonna 1953 syntyneet Luokka:Vuonna 2023 kuolleet
Sinfonia nro 4 (Brahms)

Johannes Brahms sävelsi neljännen sinfoniansa e-mollissa (op. 98) vuosina 1884–1885. Sinfonia jäi hänen viimeisekseen. Se kantaesitettiin Meiningenissä 25. lokakuuta 1885 hänen johdollaan. Aiemmin versio kahdelle pianolle oli jo esitetty pienelle yksityiselle yleisölle säveltäjän toimiessa toisena pianistina. ==Osat== Teos koostuu neljästä osasta: # Allegro non troppo # Andante moderato # Allegro giocoso # Allegro energico e passionato Neljäs osa on esimerkki sinfonisesta chaconnesta. == Kokoonpano == * 2 huilua (toisella sama osuus piccololla) * 2 oboea * 2 klarinettia * 2 fagottia * kontrafagotti * 4 käyrätorvea * 2 trumpettia * 3 pasuunaa * patarummut * triangeli (kolmannessa osassa) * jouset == Aiheesta muualla == * IMSLP: Symphony No.4, Op.98 (Brahms, Johannes) (nuotteja) Luokka:Johannes Brahmsin teokset Luokka:Sinfoniat Luokka:1880-luvun musiikkiteokset
Amor Prohibido (kappale)

"Amor Prohibido" on meksikolaisen Selenan esittämä kappale vuodelta 1994. Se oli ensimmäinen single hänen 5. studioalbumistaan Amor Prohibido. Sen ovat tehneet A.B. Quintanilla III ja Pete Astudillo. Kappale voitti kaksi palkintoa vuonna 1994http://www.univision.com/content/content.jhtml?cid=490957 . Meiju Suvas on esittänyt sen suomeksi nimellä Kielletty rakkaus. == Kappaleet == # # == Listasijoitukset == Lista (1994) Listasijoitus U.S. Billboard Hot Latin Tracks 1 U.S. Billboard Latin Regional Mexican Airplay 5 Norwegian Caliente Latin Ballads 6http://www.norwegiancharts.com/showitem.asp?interpret=Selena&titel;=Amor+prohibido&cat;=s 6 == Lähteet == == Aiheesta muualla == * Discogs Luokka:Vuoden 1994 kappaleet Luokka:Selenan kappaleet
Lagginhorn

Lagginhorn on 4 010 metriä korkea vuori Sveitsissä Valais’n Alpeilla. ==Aiheesta muualla== Luokka:Valais’n vuoret Luokka:Alppien vuoret
Pyhämaan uusi kirkko

thumb|245px|Pyhämaan kirkko, sankarihaudat Kalleimpien arvojen puolesta 1939-1940 1941-1944 Pyhämaan uusi kirkko rakennettiin Ruotsin yli-intendentinviraston vuonna 1795 laatimien piirustusten mukaan harmaakivestä vanhan uhrikirkon viereen. Kirkko on muodoltaan päätytornillinen pitkäkirkko ja se valmistui vuonna 1804. Kirkon katteena on satulakatto. Kirkon tornin päällä oli alun perin avolyhty, mutta vuoden 1908 remontin yhteydessä se uusittiin uusgoottilaista tyyliä noudatellen päättymään huippuun ja neljään pieneen kulmatorniin. Kirkkosalin sisäkatto on matala, laudasta tehty tynnyriholvi. Itäisen alttarin takana on sakaristo ja papin kamari ja niiden päällä lehteri. Kirkkoa voidaan pitää tyypillisenä 1700-luvun lopun ja 1800-luvun alun ruotsalaisen virastoarkkitehtuurin edustajana. Sellaisena se on arkkitehtonisesti vaatimaton. Kirkon sisäilme on vuoden 1934 korjauksesta, jonka suunnitteli arkkitehti A. W. Rancken. Kirkon alttaritaulun on maalannut Arvid Liljelund ja se on vuodelta 1883. Teos on nimeltään Kristuksen kirkastus. Taulun sanotaan olevan taiteilijan näkemys Rafaelin samannimisen taulun teemasta. Alttarin yläpuolella olevat 12 apostolia esittävät maalaukset ovat tuntemattomaksi jääneen taiteilijan käsialaa ilmeisesti 1820-luvulta. Kirkon urut ovat Jens Zachariassenin mekaaniset 7-äänikertaiset urut vuodelta 1877. Kellotornissa olevat kellot ovat vuosilta 1782 ja 1810. Museovirasto on määritellyt Pyhämaan kirkot ympäristöineen yhdeksi Suomen valtakunnallisesti merkittävistä rakennetuista kulttuuriympäristöistä. == Lähteet == Luokka:Uudenkaupungin kirkkorakennukset Uusi kirkko Luokka:Valtakunnallisesti merkittävät rakennetut kulttuuriympäristöt Suomessa Luokka:Suomen kivikirkot Luokka:Suomen 1800-vuosikymmenellä rakennetut kirkot
Fletschhorn

Fletschhorn on 3 993 metriä korkea vuori Sveitsissä, Valais'n Alpeilla lähellä Italian rajaa. Sitä pidetään Lagginhorn ja Weissmies huippujen kanssa yhtenä vaativimmista huipuista nousta. Fletschhornin vieressä sijaitsee Lagginhorn (4 010m) ja Weissmies (4 023m). Se on osa massiivia Saastal laakson ja Simplonsolan välissä. == Lähteet == ==Aiheesta muualla== * Luokka:Valais’n vuoret Luokka:Alppien vuoret
Jegihorn

Jegihorn on 3 206 metriä korkea vuorenhuippu Sveitsissä Valais’n Alpeilla. ==Aiheesta muualla== Luokka:Valais’n vuoret Luokka:Alppien vuoret
Frederic Remington

Frederic Remington (4. lokakuuta 1861 Canton, New York – 26. joulukuuta 1909) oli yhdysvaltalainen taidemaalari, kuvittaja, kuvanveistäjä ja kirjailija. Hänen dynaaminen esitystapansa nosti hänen taiteensa laajalti tunnetuksi ja loi myyttisen käsityksen villistä lännestä: cowboysta, ratsuväestä, intiaanisotureista ja erilaisista sotatantereista. Remington pääsi Yalen yliopistoon taideopiskelijaksi. Hetkellinen kiinnostus nyrkkeilyyn ja jalkapalloon eivät vähentäneet hänen mielenkiintoaan taidetta kohtaan. Matkustellessaan ympäri Yhdysvaltoja hän tutustui erilaisiin paikkoihin. Näillä matkoillaan Remington luonnosteli kuvia ihmisistä ja ympäristöstä. Vuonna 1888 hän myi tekemiään kuvia suurille aikakauslehdille, kuten Harper's Weeklylle. Hänen tuotantonsa sisälsi myös veistoksia, joista tunnetuin oli The Bronco Buster (1895). Remingtonin tuotannon eräs teema oli yksilön kokema elämän ja kuoleman taistelu ylivoimaa vastaan. Vuonna 1909 Remingtonin luomistyön katkaisi umpilisäkkeen tulehdus, jonka seurauksena hän menehtyi. == Lähteet == == Aiheesta muualla == Luokka:Yhdysvaltalaiset kirjailijat Luokka:Yhdysvaltalaiset kuvanveistäjät Luokka:Yhdysvaltalaiset taidemaalarit Luokka:Vuonna 1861 syntyneet Luokka:Vuonna 1909 kuolleet
Dimetyyliallyylitranstransferaasi

Dimetyyliallyylitranstransferaasi eli farnesyylipyrofosfaattisyntaasi on entsyymi, joka katalysoi isopentenyylipyrofosfaatin ja dimetyyliallyylipyrofosfaatin kondensoitumista. ==Reaktio== Dimetyyliallyylitranstransferaasi katalysoi isopentenyylipyrofosfaatin ja dimetyyliallyylipyrofosfaatin kondensoitumista geranyylipyrofosfaatiksi. Kondensoituminen tapahtuu dimetyyliallyylipyrofosfaatin ykköshiilen ja isopentenyylipyrofosfaatin neloshiilen kesken. Samalla reaktiossa vapautuu pyrofosfaatti-ioni. Entsyymi katalysoi myös geranyylipyrofosfaatin ja isopentenyylipyrofosfaatin reaktiota, jonka tuote on farnesyylipyrofosfaatti. Tyypiltään tämä reaktio on samanlainen kuin edellinenkin. Entsyymi ei katalysoi enää suurempien terpeenien esiasteiden kondensaatiota. Entsyymin rakenne sisältää runsaasti asparagiinihapporyhmiä, jotka sitoutuvat entsyymin toiminnalle tärkeisiin magnesium- ja mangaani-ioneihin sekä isopentenyylipyrofosfaatin pyrofosfaattiryhmään. ==Olosuhteet ja inhibiittorit== Entsyymi vaatii toimiakseen magnesium- tai mangaani-ioneita. Eliöstä riippuen entsyymi toimii parhaiten, kun lämpötila on 30-90 °C ja pH 5,5-9\. Dimetyyliallyylitranstransferaasin inhibiittoreita ovat muun muassa eräät orgaaniset pyrofosfaatit, Triton X-100, joka toimii pieninä pitoisuuksina myös entsyymin aktivaattorina, ja pyrofosfaatti-ionit. Typpeä sisältävät bisfosfonaattilääkkeet, kuten risedronihappo, pamidronihappo ja tsoledronihappo estävät entsyymin toimintaa kiinnittymällä pyrofosfaattien ja metalli-ionien sitoutumiskohtaan. Dimetyyliallyylitranstransferaasin entsyyminumero on EC 2.5.1.1 ja CAS-numero 9032-79-5. ==Lähteet== == Aiheesta muualla == *Kyoto Encyclopedia of Genes and Genomes (KEGG): Enzyme, dimethylallyltranstransferase, EC 2.5.1.1 Luokka:Transferaasit
Jack Clarke

Jack Clarke (s. 1. maaliskuuta 1988 Effingham Surrey) on brittiläinen moottoriurheilija. Clarke on entisen F1-kuljettajan ja Britannian Touring Car mestaruussarjan kuljettajan Julian Baileyn poikapuoli. Clarke aloitti uransa Formula BMW sarjassa vuonna 2006. Vuonna 2007 Clarke kilpaili Formula Palmer Audi -sarjassa sijoittuen sarjan neljänneksi. Clarke jatkoi sarjassa seuraavana vuonna sijoittuen jälleen neljänneksi. Vuonna 2009 Clarke siirtyi FIA Formula Two Championship -sarjaan. Hän saavutti kaudella 6 pistettä. Brands Hatchin kilpailussa 19. heinäkuuta kierroksella 9 Clarken auto lähti käsistä Westfield mutkassa ajautuen rengasvalliin. Törmäyksen seurauksena vasen takarengas lähti pomppimaan vaarallisesti rataa kohti. Pietro Gandolfi ja Jolyon Palmer välttivät onnettomuuden, mutta rengas osui Henry Surteesia päähän kovalla vauhdilla. Surtees menetti tajuntansa ja ajautui ulos radalta. Surtees myöhemmin kuoli sairaalassa vammoihinsa. Clarkea ei kuitenkaan syytetty onnettomuudesta. Clarke jatkoi Formula 2 -sarjassa kaudella 2010 saavuttaen 3 palkintosijaa sijoittuen sarjapisteissä yhdeksänneksi. Clarke jatkoi sarjassa vuonna 2011 saavuttaen yhden voiton sijoittuen sarjapisteissä kahdeksanneksi. Luokka:Brittiläiset autourheilijat Luokka:British Touring Car Championship -kuljettajat Luokka:Vuonna 1988 syntyneet Luokka:Elävät henkilöt
Sinun silmiesi tähden

Sinun silmiesi tähden voi viitata seuraaviin asioihin: * Sinun silmiesi tähden, Olavi Virran tunnetuksi tekemä kappale * Sinun silmiesi tähden, Olavi Virran kokoelma-albumi
Alankomaiden pääministeri

Alankomaiden pääministeri on Alankomaiden ministerineuvoston puheenjohtaja. Alankomaiden monarkki nimittää yleensä parlamentin alahuoneen vaaleissa enemmistön saaneen puolueen tai koalition johtajan pääministeriksi. Viitattu = 31.8.2018 Pääministeri toimii ministerineuvoston puheenjohtajana, laatii agendan sen kokouksiin ja valvoo sen päätösten toimeenpanoa. Hän on samalla myös yleisten asioiden ministeri, jolle kuuluvat ne asiat jotka eivät kuulu minkään muun ministeriön toimialaan. Pääministeri ja monarkki tapaavat joka viikko. Pääministerin virka-asunto on Catshuis, joka sijaitsee Haagissa. Nykyinen pääministeri on Dick Schoof vuodesta 2024 lähtien. ==Katso myös== *Luettelo Alankomaiden pääministereistä == Lähteet == == Aiheesta muualla == *
Sinun silmiesi tähden (kappale)

Sinun silmiesi tähden on suomalainen iskelmäkappale, jonka sävelsi Toivo Kärki ja sanoitti Reino Helismaa nimimerkeillä W. Stone ja Orvokki Itä. Tunnetuksi laulun teki Olavi Virta vuonna 1953. Hänen versionsa julkaistiin singlenä, jonka toisella puolella oli ”Olen luonasi tänään”. Aluksi moni luuli kappaletta käännökseksi jostain amerikkalaisesta kappaleesta. Metro-tytöt- yhtyeen Hertta Louhivuori on kertonut, että kun hän työskenteli Musiikki- Fazerin myymälässä Helsingissä, kaksi muusikkoa tuli kysymään nuotteja lauluun. Hän kysyi, tarkoittivatko he Toivo Kärjen sävellystä, jolloin muusikot vastasivat: ”Ei me mitään Kärkeä haluta, vaan amerikkalainen Sinun silmiesi tähden.” Virta esitti laulun elokuvassa Pekka Puupää kesälaitumilla (1953). Suurten soittolukujen ja levymyyntien myötä laulu nousi suureen suosioon ja siitä tuli ikivihreä. Sanoittaja Vexi Salmen mielestä kappale on parhaimpia suomalaisia rakkauslauluja. Myöhemmin kappaleen on levyttänyt moni artisti, kuten Eino Grön, Pasi Kaunisto, Kari Tapio ja Samuli Edelmann. Lisäksi se on soinut muun muassa optikkoliikkeiden mainoksissa. Kappaleen nimi oli käytössä Tähti Optikon tunnuslauseena. Kappaleen mukaan on nimetty myös muun muassa Virran 20 suosikkia -sarjan kokoelma Sinun silmiesi tähden. == Lähteet == == Aiheesta muualla == * Ylen Elävä arkisto: Olavi Virran iskusäveliä (mukana Sinun silmiesi tähden) Luokka:Vuoden 1953 kappaleet Luokka:Toivo Kärjen säveltämät kappaleet Luokka:Reino Helismaan sanoittamat kappaleet Luokka:Suomalaiset iskelmät
Hassen Matkat

Hassen Matkat oli Hans Westerbackin vuonna 1979 Turkuun perustama matkatoimisto. Se aloitti toimintansa tilauslennoilla Rodokselle. Pian yhtiö kasvoi valtakunnalliseksi, ja se oli 1980-luvulla Suomen suurin ja kannattavin matkatoimisto, vaikka sen toimintamallina oli myydä palveluitaan edullisesti. Se kilpailutti hankintojaan aktiivisesti ja käytti siksi tilauslentoyhtiöitä monista maista. Vuonna 1988 Westerback myi yrityksen Rantasipi-hotelliketjun silloiselle omistajalle Karisma Investille.Helsingin Sanomat Muistot: Hans Westerback Vuonna 1997 Hassen matkat yhdistyi Fritidsresorin kanssa, ja vuonna 2001 se yhdistettiin Finnmatkoihin. == Lähteet == Luokka:Entiset suomalaiset matkatoimistot
Messa (Puccini)

Messa on Giacomo Puccinin säveltämä messu neliääniselle kuorolle, tenori- ja baritonisolisteille ja orkesterille. Teos tunnetaan myös nimellä Messa di Gloria, vaikka se on itse asiassa täydellinen viisiosainen messu eikä varsinainen Messa di gloria, johon sisältyisivät vain Kyrie- ja Gloria-osat. Puccini sävelsi messunsa päättötyökseen musiikkioppilaitos Istituto Musicale Pacinista. Se kantaesitettiin Luccassa 12. heinäkuuta 1880. Credo-osa oli sävelletty ja esitetty jo vuonna 1878 itsenäisenä teoksena. Puccini ei kuitenkaan koskaan itse julkaissut messun koko käsikirjoitusta, vaikka teos saikin aikanaan hyvän vastaanoton. Se esitettiin jälleen vasta vuonna 1952 – ensin Chicagossa, sitten Napolissa. Messan teemoja Puccini hyödynsi myöhemmin muissa teoksissaan; esimerkiksi Agnus Dein musiikkia on käytetty Manon Lescaut’ssa. Edgarissa on lainattu messun Kyrie-osaa. == Aiheesta muualla == * Allmusic.com: Mass for tenor, baritone, bass, chorus & orchestra in A flat major ("Messa di gloria") * Messa di Gloria (Giacomo Puccini) - ChoralWiki (nuotteja) Luokka:Giacomo Puccinin teokset Luokka:1880-luvun musiikkiteokset Luokka:Messut
Jeffrey Bruma

Jeffrey Kevin van Homoet Bruma (s. 13. marraskuuta 1991 Rotterdam, Alankomaat) on alankomaalainen jalkapalloilija. 189 senttimetriä pitkän Bruman pelipaikka on puolustuksen keskustassa tai oikealla laidalla. Hän edustaa Saksan Bundesliigassa pelaavaa Wolfsburgia. Bruma siirtyi englantilaisseura Chelseaan synnyinkaupunkinsa Feyenoordista 15-vuotiaana 100 000 punnan siirtokorvausta vastaan. 16-vuotiaana hän pelasi ensimmäisen kerran Chelsean reservijoukkueessa. Ensiesiintymisensä Valioliigassa Bruma teki lokakuussa 2009 tultuaan vaihdosta kentälle ottelussa Blackburnia vastaan. Yhteensä hän pelasi kauden 2009–2010 aikana Chelsean ykkösjoukkuessa kolme virallista ottelua, joista kaksi Valioliigassa ja yhden Englannin liigacupissa. Bruma pelasi Chelsean miehenä lainalla Leicester Cityssä ja saksalaisseura Hamburger SV:ssä. Kesällä 2013 hän palasi kotimaahansa PSV Eindhovenin joukkueeseen. Kesällä 2016 hän siirtyi saksalaisseura Wolfsburgiin, jonka lisäksi hän on pelannut lainalla Schalke 04:ssä ja Mainz 05:ssä. Alankomaiden A-maajoukkueessa Bruma pelasi ensimmäisen ottelunsa elokuussa 2010 Ukrainaa vastaan. Viimeksi hän on pelannut maajoukkueessa marraskuussa 2016. Ainoan maaottelumaalinsa hän on tehnyt marraskuussa 2014 EM-karsintaottelussa Latviaa vastaan. Myös Bruman isoveli Marciano on tullut tunnetuksi ammattilaisjalkapalloilijana. == Lähteet == Bruma, Jeffrey Bruma, Jeffrey Bruma, Jeffrey
Myriam Soumaré

Myriam Soumaré (s. 29. lokakuuta 1986 Pariisi) on ranskalainen pikajuoksija. ==Ura== Soumaré oli kolmas alle 23-vuotiaiden EM-kilpailujen 100 metrin juoksussa Debrecenissä 2007. Berliinin MM-kilpailuissa 2009 hän karsiutui saman matkan puolivälierissä. Dohan sisäratojen MM-kilpailuissa 2010 hän oli 60 metrillä kahdeksas. Barcelonan EM-kilpailuissa 2010 Soumaré voitti Euroopan-mestaruuden 200 metrin juoksussa ennätyksellään 22,32. Lisäksi hän sai pronssia 100 metrillä niin ikään ennätysajallaan 11,18 ja juoksi avausosuuden Ranskan hopeajoukkueessa 4 × 100 metrin viestissä. Pariisin sisäratojen EM-kilpailuissa 2011 Soumaré sijoittui 60 metrillä seitsemänneksi ajalla 7,24 s. Daegun MM-kilpailuissa 2011 hän karsiutui välierissä sekä 100 että 200 metrillä. Helsingin EM-kilpailuissa 2012 hän sai pronssia 200 metrillä ajalla 23,21. Lontoon olympialaisissa hän selviytyi 100 metrillä välieriin ja sijoittui 200 metrillä seitsemänneksi. Göteborgin EM- hallikilpailuissa 2013 Soumaré sai 60 metrillä alun perin pronssia ajalla 7,11, mutta nousi hopealle voittaja Tezdżan Naimovan dopingnäytteen osoittauduttua positiiviseksi.http://yle.fi/urheilu/euroopan_hallimestari_karahti_dopingista__elinikainen_kilpailukielto/6835216 Moskovan MM-kilpailuissa 2013 hän karsiutui 100 ja 200 metrin välierissä. Zürichin EM-kisoissa 2014 Soumaré oli 100 metrillä toinen ajalla 11,16, 200 metrillä kolmas ajalla 22,58 ja sai pikaviestissä hopeaa. == Henkilökohtaiset ennätykset == === Ulkoradat === Matka Aika Paikka Päivä 100 m 11,03 Monaco 18. heinäkuuta 2014 200 m 22,11 Bryssel 5. syyskuuta 2014 === Sisäradat === Matka Aika Paikka Päivä 50 m 6,22 Liévin 5. maaliskuuta 2010 60 m 7,07 Göteborg 3. maaliskuuta 2013 200 m 22,87 Eaubonne 7. helmikuuta 2013 == Lähteet == == Aiheesta muualla == Luokka:Ranskalaiset pikajuoksijat Luokka:Vuonna 1986 syntyneet Luokka:Elävät henkilöt
Messa di Gloria

Messa di Gloria on seuraavien musiikkiteoksien nimi: * Messa (di Gloria), Puccinin messu * Messa di Gloria, Rossinin messu.
Posse

Posse voi tarkoittaa seuraavia: * posse, saksalainen farssimaisen komedian muoto * Posse, Aleksi Salmenperän lyhytelokuva vuodelta 2009 * Posse, syksyllä 2014 alkanut suomalainen talk show * Posse cut, possebiisi, useamman rap- artistin yhdessä esittämä hip hop -kappale ==Sukunimi== * Abel Posse (1934–2023), argentiinalainen kirjailija ja diplomaatti * Arvid Posse (1820–1901), ruotsalainen poliitikko, pääministeri * Hans Posse (1879–1942), saksalainen taidehistorioitsija, Dresden Gemäldegalerien johtaja * Knut Posse (n. 1440–1500), ruotsalainen soturi, joka perimätiedon mukaan sai aikaan Viipurin pamauksen ==Yhtyeitä== * Insane Clown Posse, yhdysvaltalainen hardcore rap -duo * Magyar Posse, suomalainen post-rock-yhtye * Memmy Posse, suomalainen rap-yhtye * Nuuk Posse, grönlantilainen hip hop -yhtye * RBL Posse, yhdysvaltalainen gangsta rap -yhtye == Äänilevyjä == * American Doll Posse, Tori Amosin studioalbumi vuodelta 2007 * N.W.A. and the Posse, rap- ryhmä N.W.A:n ja muutamien muiden artistien yhteislevy vuodelta 1989 * Third World Posse, Sepultura-yhtyeen albumi vuodelta 1992
Leijonaportti

Leijonaportti on muinaisen Mykenen kaupungin pääportti, joka sijaitsee linnoitetun alueen luoteiskulmassa. Portilta alkava nouseva tie johtaa ylös kaupungin läpi megaronille saakka. Leijonaportti on peräisin 1300-luvulta eaa., ja se on saanut nimensä kolmionmallisesta leijonareliefistä, joka on veistetty portin päälle. Reliefi on Euroopan vanhin säilynyt kivestä hakattu veistos, ja siinä kuvataan kahta vastakkain seisovaa leijonaa. == Muoto == Portille muurin ulkopuolelta johtava tie kääntyy vasemmalle ja kulkee noin 45 metrin matkan muurin reunustaa pitkin. Portin oikea puoli on vahvistettu paksummaksi ja siinä on mahdollisesti sijainnut torni. Tämä rakennelma muodosti 17 metriä pitkän ja kymmenen metriä leveän käytävän, joka helpotti sisäänkäynnin puolustamista. Porttiholvi koostuu neljästä monoliittisesta lohkareesta, joiden väliin jää 3,1 metriä korkea ja kolme metriä leveä kulkuaukko. Nämä lohkareet on liitetty toisiinsa ilman laastia. Kantaviin monoliitteihin on tehty kaksi syvennystä, jotka mahdollistivat poikkiparrun käyttämisen portin sulkemiseen. Itse portti lienee koostunut kahdesta puisesta pronssivahvistetusta ovesta, jotka aukenivat sivuille. Holvipielissä on edelleen nähtävissä irronneiden saranarakennelmien paikat. Holvin kamana koostuu noin 12-tonnisesta monoliitista, jonka yläpuolella on portille nimensä antanut kolmion muotoinen leijonakuvio. Siinä kahden uhrialttarin päältä nousevan keskipilarin molemmin puolin on asetettu leijona siten, että niiden etutassut lepäävät näiden jalustojen päällä. Mykenen kuningassuvun tunnuksena toimineen pilarin kapiteelissa on erityinen kuviointi, ja sen neljä ympyrää viittaavat muodoltaan ilmeisesti kattopalkkien päihin. Leijonien päät oli luultavasti valmistettu pronssista tai steatiitista, mutta niitä ei ole kaivauksissa onnistuttu löytämään. Välittömästi oikealla heti portin jälkeen kapeat portaat johtavat muurin päälle. == Historia == Portin rakentaminen noin 1250 eaa. on luettu mykeneläisen kuningas Atreuksen ansioksi. Se todistaa yhdessä kyklooppimuurin kanssa tämän muinaisen kaupungin suuruutta ja ainutlaatuista vaurautta. Leijonaportti löydettiin, kaivettiin esiin ja entisöitiin Mykenen ensimmäisten kaivausten aikaan 1841 kreikkalaisen arkeologin Kyriakos Pittakiksen johdolla. Muuriosiot tällä alueella olivat melkein kokonaan hautautuneet maanpinnan alapuolelle. 1874 Heinrich Schliemann jatkoi kaivauksia kattamaan koko alueen. == Aiheesta muualla == Luokka:Antiikin Kreikan arkkitehtuuri Luokka:Antiikin kreikkalaiset veistokset Luokka:Mykene Luokka:Portit